ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยหลักเกณฑ์ วิธีการและเงื่อนไข การอุทธรณ์และการพิจารณาอุทธรณ์การคัดค้านและการพิจารณาคำร้องคัดค้านพ.ศ. ๒๕๕๒ อาศัยอำนาจตามความในมาตรา๒๔ มาตรา ๑๐๑ มาตรา ๑๐๕ มาตรา ๑๐๖ มาตรา ๑๐๘ มาตรา ๑๐๙ มาตรา ๑๑๑ มาตรา ๑๑๓ และมาตรา๑๒๑ แห่งพระราชบัญญัติการประกอบกิจการพลังงาน พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกำกับกิจการพลังงานออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยหลักเกณฑ์ วิธีการ และเงื่อนไข การอุทธรณ์และการพิจารณาอุทธรณ์การคัดค้านและการพิจารณาคำร้องคัดค้าน พ.ศ. ๒๕๕๒ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้คณะอนุกรรมการพิจารณาอุทธรณ์ หมายความว่าคณะอนุกรรมการพิจารณาอุทธรณ์เขตระบบโครงข่ายพลังงานคณะอนุกรรมการพิจารณาอุทธรณ์ค่าทดแทน และคณะอนุกรรมการพิจารณาอุทธรณ์เกี่ยวกับคำวินิจฉัยชี้ขาดคำสั่ง ระเบียบ ข้อบังคับ ประกาศ หรือข้อกำหนดใด ๆ ของคณะกรรมการอุทธรณ์ หมายความว่า การอุทธรณ์ตามมาตรา ๑๐๑ มาตรา๑๐๕ มาตรา ๑๐๖ มาตรา ๑๐๘ (๔) มาตรา ๑๐๙ มาตรา ๑๑๑ มาตรา ๑๑๓ และมาตรา ๑๒๑การคัดค้าน หมายความว่า การร้องคัดค้านตามมาตรา ๑๐๘(๑)ข้อ ๔ ให้ประธานกรรมการเป็นผู้รักษาการตามระเบียบนี้และวินิจฉัยชี้ขาดปัญหาเกี่ยวกับการปฏิบัติตามระเบียบนี้หมวด ๑การยื่นอุทธรณ์ ข้อ ๕ ผู้อุทธรณ์จะต้องเป็นผู้มีสิทธิอุทธรณ์ตามที่บัญญัติไว้ในพระราชบัญญัติการประกอบกิจการพลังงานพ.ศ. ๒๕๕๐ข้อ ๖ อุทธรณ์ให้ทำเป็นหนังสือหรือจะอุทธรณ์ด้วยวาจาก็ได้ข้อ ๗ คำอุทธรณ์ที่จัดทำเป็นหนังสือต้องลงลายมือชื่อผู้อุทธรณ์และอย่างน้อยต้องระบุ(๑)วัน เดือน ปี ที่อุทธรณ์(๒)ชื่อ และที่อยู่ของผู้อุทธรณ์ที่สามารถติดต่อได้(๓)รายละเอียดของข้อโต้แย้งหรือคำคัดค้าน และข้อเท็จจริงหรือข้อกฎหมาย และพยานหลักฐาน(หากมี) ที่อ้างอิงประกอบด้วยข้อ ๘ การอุทธรณ์ด้วยวาจาให้กระทำได้โดยผู้อุทธรณ์ต้องไปแจ้งต่อพนักงานของสำนักงานเพื่อจัดทำอุทธรณ์และให้ผู้อุทธรณ์ลงลายมือชื่อไว้แล้วให้สำนักงานออกใบรับให้ไว้แก่ผู้อุทธรณ์เพื่อประโยชน์ในการนับระยะเวลาในการอุทธรณ์ตามวรรคหนึ่งให้ถือว่าวันที่ผู้อุทธรณ์ลงลายมือชื่อในคำอุทธรณ์เป็นวันที่ยื่นอุทธรณ์ข้อ ๙ การยื่นอุทธรณ์ต่อคณะกรรมการจะต้องยื่นภายในระยะเวลาที่กำหนดดังนี้(๑)การอุทธรณ์คำวินิจฉัยของคณะกรรมการผู้ใช้พลังงานประจำเขตตามที่บัญญัติในมาตรา ๑๐๑ จะต้องยื่นอุทธรณ์ภายในระยะเวลาสามสิบวันนับแต่วันที่ได้รับแจ้งคำวินิจฉัย(๒)การอุทธรณ์จำนวนเงินค่าทดแทนความเสียหายตามที่บัญญัติในมาตรา ๑๐๕จะต้องยื่นอุทธรณ์ภายในระยะเวลาหกสิบวันนับแต่วันที่ได้รับแจ้งจำนวนเงินค่าทดแทน(๓)การอุทธรณ์การประกาศกำหนดเขตระบบโครงข่ายพลังงานตามที่บัญญัติในมาตรา ๑๐๖ จะต้องยื่นอุทธรณ์ภายในระยะเวลาสามสิบวันนับแต่วันที่ได้รับแจ้งเป็นหนังสือจากผู้รับใบอนุญาต(๔)การอุทธรณ์จำนวนเงินค่าใช้ประโยชน์ หรือค่าทดแทน หรือค่าเสียหายตามที่บัญญัติในมาตรา ๑๐๘ (๔) และมาตรา ๑๐๙จะต้องยื่นอุทธรณ์ภายในระยะเวลาสามสิบวันนับแต่วันที่ได้รับแจ้งจำนวนเงินค่าใช้ประโยชน์หรือค่าทดแทนหรือค่าเสียหาย(๕)การอุทธรณ์คำวินิจฉัยชี้ขาด ตามที่บัญญัติในมาตรา ๑๑๑จะต้องยื่นอุทธรณ์ภายในระยะเวลาหกสิบวันนับแต่วันที่ทราบคำวินิจฉัยชี้ขาด(๖)การอุทธรณ์จำนวนเงินค่าทดแทน ตามที่บัญญัติในมาตรา ๑๑๓จะต้องยื่นอุทธรณ์ภายในระยะเวลาสามสิบวันนับแต่วันที่ได้รับแจ้งจำนวนเงินค่าทดแทนเป็นหนังสือจากผู้รับใบอนุญาต(๗)การอุทธรณ์ คำสั่ง ระเบียบ ข้อบังคับ ประกาศ หรือข้อกำหนด ตามที่บัญญัติในมาตรา๑๒๑ จะต้องยื่นอุทธรณ์ภายในระยะเวลาสามสิบวันนับแต่วันที่ได้รับแจ้งคำสั่งจากคณะกรรมการหรือนับแต่วันที่คณะกรรมการได้ออกระเบียบ ข้อบังคับ ประกาศ หรือข้อกำหนดแล้วแต่กรณีข้อ ๑๐ ในการยื่นอุทธรณ์เป็นหนังสือผู้อุทธรณ์อาจยื่นโดยตรงต่อสำนักงาน หรือส่งทางไปรษณีย์ก็ได้ และเพื่อประโยชน์ในการนับระยะเวลาอุทธรณ์ให้ถือว่าวันที่ยื่นอุทธรณ์ต่อสำนักงานหรือวันที่ทำการไปรษณีย์ต้นทางประทับตรารับที่ซองหนังสืออุทธรณ์แล้วแต่กรณี เป็นวันที่ยื่นอุทธรณ์หมวด ๒การรับอุทธรณ์ ข้อ ๑๑ เมื่อสำนักงานได้รับอุทธรณ์ให้สำนักงานลงทะเบียนรับเรื่องอุทธรณ์และออกใบรับหรือมีหนังสือแจ้งการรับเรื่องอุทธรณ์ให้ผู้อุทธรณ์ทราบแล้วแต่กรณีข้อ ๑๒ ให้สำนักงานตรวจอุทธรณ์ สรุปข้อเท็จจริงและข้อกฎหมาย เสนอต่อคณะอนุกรรมการพิจารณาอุทธรณ์โดยไม่ชักช้าในกรณีที่อุทธรณ์ไม่สมบูรณ์ครบถ้วนให้สำนักงานแจ้งผู้อุทธรณ์แก้ไขอุทธรณ์ภายในเวลาที่กำหนดหากผู้อุทธรณ์ไม่แก้ไขภายในกำหนดให้บันทึกไว้และนำเสนอให้คณะอนุกรรมการพิจารณาอุทธรณ์พิจารณาต่อไปกรณีสำนักงานเห็นว่าอุทธรณ์ใดมิได้ยื่นภายในระยะเวลาที่กำหนดตามข้อ๙ หรือผู้อุทธรณ์ไม่มีสิทธิในการอุทธรณ์ให้สำนักงานเสนอความเห็นพร้อมอุทธรณ์ต่อคณะกรรมการเพื่อพิจารณาต่อไปกรณีมีเหตุจำเป็นอื่นที่ไม่อาจก้าวล่วงได้ให้สำนักงานเสนอความเห็นพร้อมอุทธรณ์ต่อคณะอนุกรรมการพิจารณาอุทธรณ์เพื่อพิจารณาเสนอคณะกรรมการต่อไปเมื่อคณะกรรมการพิจารณาแล้วให้สำนักงานแจ้งให้ผู้อุทธรณ์ทราบโดยไม่ชักช้าข้อ ๑๓ สำหรับอุทธรณ์ที่ได้ยื่นไว้โดยถูกต้องครบถ้วนตามเงื่อนไขที่กำหนดไว้ในระเบียบนี้ให้สำนักงานแสวงหารวบรวมข้อเท็จจริงและพยานหลักฐานที่เกี่ยวข้องจำเป็นแก่การพิสูจน์ข้อเท็จจริงตามอุทธรณ์และเพื่อประโยชน์ดังกล่าวสำนักงานอาจประสานงานและแจ้งให้ผู้รับใบอนุญาตหรือผู้เกี่ยวข้องทำคำชี้แจงรวมทั้งจัดส่งพยานหลักฐานเพื่อยืนยันหรือหักล้างข้อเท็จจริงและข้อกฎหมายตามอุทธรณ์ก็ได้ข้อ ๑๔ เมื่อสำนักงานได้ดำเนินการตามข้อ ๑๓ แล้วให้จัดทำบันทึกสรุปนำเสนอคณะอนุกรรมการพิจารณาอุทธรณ์พิจารณาต่อไปบันทึกสรุปประกอบด้วย(๑)สรุปประเด็นข้ออุทธรณ์หรือข้อโต้แย้งที่ต้องพิจารณาวินิจฉัยและประเด็นที่เป็นเนื้อหาของอุทธรณ์(๒)สรุปข้อเท็จจริงและพยานหลักฐานที่ได้จากข้อ ๑๓(๓)สรุปข้อกฎหมายที่ต้องใช้ในการพิจารณาอุทธรณ์หมวด ๓การพิจารณาอุทธรณ์ ข้อ ๑๕ ในการพิจารณาอุทธรณ์ให้แต่งตั้งคณะอนุกรรมการพิจารณาอุทธรณ์ ดังนี้(๑)คณะอนุกรรมการพิจารณาอุทธรณ์เขตระบบโครงข่ายพลังงาน(๒)คณะอนุกรรมการพิจารณาอุทธรณ์ค่าทดแทน(๓)คณะอนุกรรมการพิจารณาอุทธรณ์เกี่ยวกับ คำวินิจฉัยชี้ขาด คำสั่ง ระเบียบ ข้อบังคับ ประกาศหรือข้อกำหนดใด ๆ ของคณะกรรมการข้อ ๑๖ คณะอนุกรรมการพิจารณาอุทธรณ์ ประกอบด้วยกรรมการและผู้ทรงคุณวุฒิหรือผู้มีความรู้ความเชี่ยวชาญ ในสาขาพลังงาน คณิตศาสตร์นิติศาสตร์ วิทยาศาสตร์ วิศวกรรมศาสตร์ เศรษฐศาสตร์ การเงิน การบัญชีทรัพยากรธรรมชาติและสิ่งแวดล้อม การคุ้มครองผู้บริโภค หรือสาขาอื่นอันเป็นประโยชน์ต่อการพิจารณาอุทธรณ์ จำนวนไม่เกินเก้าคนให้คณะอนุกรรมการพิจารณาอุทธรณ์มีหน้าที่ช่วยเหลือคณะกรรมการในการพิจารณาอุทธรณ์ รวมทั้งมีอำนาจแต่งตั้งคณะทำงานหรือบุคคลหนึ่งบุคคลใดกระทำการใดๆ ตามที่คณะอนุกรรมการพิจารณาอุทธรณ์มอบหมายข้อ ๑๗ ในการพิจารณาอุทธรณ์หากคณะอนุกรรมการพิจารณาอุทธรณ์เห็นว่าควรให้โอกาสคู่กรณีได้ชี้แจงและแสดงพยานหลักฐานประกอบคำชี้แจงตามสมควรก็ให้กระทำได้ข้อ ๑๘ ในกรณีที่คณะอนุกรรมการพิจารณาอุทธรณ์เห็นว่าข้อเท็จจริงและพยานหลักฐานยังไม่เพียงพอแก่การพิสูจน์ข้อเท็จจริงตามอุทธรณ์คณะอนุกรรมการพิจารณาอุทธรณ์อาจขอข้อเท็จจริงหรือความเห็นจากคู่กรณี พยานบุคคลหรือพยานผู้เชี่ยวชาญหรืออาจสั่งการและมอบหมายให้สำนักงานหรือคณะทำงานหรือบุคคลที่ได้รับการแต่งตั้งตามข้อ๑๖ ไปหาข้อเท็จจริงหรือพยานหลักฐานเป็นการเพิ่มเติม รวมทั้งจะออกไปตรวจสถานที่ด้วยก็ได้ข้อ ๑๙ เมื่อคณะอนุกรรมการพิจารณาอุทธรณ์เห็นว่าข้อเท็จจริงและพยานหลักฐานทุกอย่างที่เกี่ยวข้องเพียงพอแก่การพิสูจน์ข้อเท็จจริงตามอุทธรณ์แล้วให้พิจารณาทำความเห็นโดยถือเสียงข้างมากเป็นข้อยุติ และจัดทำบันทึกสรุปผลการพิจารณาความเห็น รวมทั้งยกร่างคำวินิจฉัยนำเสนอต่อคณะกรรมการเพื่อพิจารณาต่อไปให้คณะอนุกรรมการพิจารณาอุทธรณ์พิจารณาและสรุปความเห็นเพื่อนำเสนอต่อคณะกรรมการภายในสามสิบวันนับแต่วันรับอุทธรณ์ข้อ ๒๐ เมื่อคณะกรรมการได้วินิจฉัยอุทธรณ์แล้วให้สำนักงานมีหนังสือแจ้งผลการพิจารณาวินิจฉัยพร้อมเหตุผลให้คู่กรณีทราบในกรณีที่คณะกรรมการวินิจฉัยให้ยกอุทธรณ์หรือวินิจฉัยให้ไม่เต็มคำขออุทธรณ์ให้สำนักงานแจ้งสิทธิในการฟ้องคดีให้ผู้อุทธรณ์ทราบด้วยข้อ ๒๑ ในการประชุมพิจารณาอุทธรณ์จะต้องมีรายงานการประชุมเป็นหนังสือทุกครั้งหากมีความเห็นแย้งให้บันทึกความเห็นแย้งพร้อมทั้งเหตุผลไว้ในรายงานการประชุมและถ้าอนุกรรมการพิจารณาอุทธรณ์ฝ่ายข้างน้อยเสนอความเห็นแย้งเป็นหนังสือก็ให้บันทึกความเห็นแย้งนั้นไว้ด้วยข้อ ๒๒ กรณีผู้รับใบอนุญาตได้พิจารณาวินิจฉัยอุทธรณ์ตามกฎหมายอื่นก่อนระเบียบนี้มีผลใช้บังคับ ให้ถือว่าผลการพิจารณาวินิจฉัยอุทธรณ์ดังกล่าวเป็นการพิจารณาและวินิจฉัยอุทธรณ์ตามระเบียบนี้และให้มีผลใช้บังคับได้ต่อไปหมวด ๔การดำเนินการเกี่ยวกับการคัดค้าน ข้อ ๒๓ การคัดค้านการดำเนินการตามมาตรา ๑๐๗ให้ยื่นคำร้องคัดค้านภายในระยะเวลาสามสิบวันนับแต่วันที่ได้รับแจ้งเป็นหนังสือจากผู้รับใบอนุญาตข้อ ๒๔ ให้นำเอาความในหมวด ๑ ถึงหมวด ๓มาใช้กับการร้องคัดค้านโดยอนุโลมประกาศ ณ วันที่ ๓๐กันยายน พ.ศ. ๒๕๕๒ดิเรก ลาวัณย์ศิริประธานกรรมการกำกับกิจการพลังงานปริยานุช/จัดทำ๑๙ พฤศจิกายน ๒๕๕๒นันท์นภัสร์/ตรวจ๑๙ พฤศจิกายน ๒๕๕๒ศิรวัชร์/ปรับปรุง๓๐ พฤศจิกายน ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๑๖๔ ง/หน้า ๑๘/๑๑ พฤศจิกายน ๒๕๕๒